Termini de sol·licitud: del 4 de febrer al 30 d'octubre de 2020.
a) Estrenar els llargmetratges abans de l'1 de febrer * de l'any posterior al de la concessió de la subvenció, tenint present que les despeses subvencionades s'han de fer durant l'any natural de concessió o durant l'any anterior.
b) En el cas de doblatge al català **:
b.1) Les empreses distribuïdores han d'estrenar els llargmetratges a Catalunya exclusivament en la versió catalana o simultàniament amb la versió en altres llengües.
b.2) Les empreses distribuïdores han de garantir que l'oferta d'exhibició mínima del llargmetratge en la versió doblada en català sigui la següent:
- 6 pantalles, si el nombre total de pantalles en què el llargmetratge s'estrena a Catalunya és inferior a 25.
- 12 pantalles, si el nombre total de pantalles en què el llargmetratge s'estrena a Catalunya és entre 25 i 50.
- 25 pantalles, si el nombre total de pantalles en què el llargmetratge s'estrena a Catalunya és superior a 50.
c) En el cas de subtitulació en català, les empreses distribuïdores han de garantir que el llargmetratge s'estreni a Catalunya en versió original subtitulada en català com a mínim en 3 pantalles.
* Atesa la situació creada per la crisi sanitària de la COVID-19, s'accepta, excepcionalment, que l'estrena dels llargmetratges es pugui fer, fins al 31 d'agost del 2020, en plataformes de distribució de continguts audiovisuals.
** En cas que l'estrena es faci mitjançant les plataformes de distribució de continguts audiovisuals, no caldrà complir els requisits que estableixen els apartats b.2) i c).
La quantia de la subvenció és del 100% de les despeses subvencionables, d'acord amb la disponibilitat pressupostària.
L'òrgan instructor elabora la proposta definitiva de concessió de cadascuna de les sol·licituds a mesura que es reben, per ordre estricte de presentació de les sol·licituds, en funció del compliment dels requisits de participació i d'acord amb la disponibilitat pressupostària.
a) Informar per escrit la direcció general competent en política lingüística de la data d'estrena i de les sales on s'exhibirà el llargmetratge en versió doblada o subtitulada en català.
b) Incloure els àudios i els subtítols en català en l'explotació posterior a l'estrena del llargmetratge en sales d'exhibició cinematogràfica (DVD, Blu-ray, plataformes de vídeo a la carta, etc.).
c) Elaborar el material publicitari en català per a la versió catalana del llargmetratge.
En cas que es faci una campanya de televisió o ràdio en els mitjans de la Corporació Catalana de Mitjans Audiovisuals o adherits a la Xarxa de Comunicació Local, s'ha de fer en català.
d) Lliurar a la Filmoteca de Catalunya, abans del 31 de març de l'any següent a l'any natural de la concessió de la subvenció, una còpia del llargmetratge doblat o subtitulat, en DCP ( Digital Cinema Package ) sense KDM (sense encriptar), que no podrà ser utilitzada amb finalitats comercials.
Aquesta còpia garanteix l'assoliment dels objectius de la Filmoteca de Catalunya de conservació i difusió del patrimoni fílmic i documental català.
Si no fos possible lliurar el material citat, es pot acceptar un DCP encriptat juntament amb un Blu-ray.
En el cas que s'hagi utilitzat suport fotoquímic, s'ha de lliurar una còpia en suport de 35 mm polièster.
En tots els casos, s'hi pot adjuntar la documentació emprada per a la realització, la promoció i la difusió del llargmetratge en la seva versió en català, com ara la llista de diàlegs, la banda de so, el repartiment de veus, els estudis de doblatge, els tècnics de doblatge, els cartells, les caràtules o altres materials específics de la versió catalana.
e) Cedir puntualment el doblatge o la subtitulació en català de manera gratuïta a les institucions o les empreses interessades a fer-ne una difusió pública en format videogràfic o televisiu, sense renunciar en cap cas als drets de distribució del llargmetratge.
f) Vetllar per la qualitat lingüística dels productes subvencionats.
La direcció general competent en política lingüística es reserva el dret de supervisar els doblatges i les subtitulacions, tant de la traducció del guió com de l'enregistrament de la banda sonora, a fi de garantir-ne la qualitat màxima.
L'òrgan instructor elabora la proposta definitiva de concessió de cadascuna de les sol·licituds a mesura que es reben, per ordre estricte de presentació de les sol·licituds, depenent del compliment dels requisits de participació i d'acord amb la disponibilitat pressupostària.
No s'ha d'acordar la proposta provisional de concessió de les subvencions que preveu la base general 11.4.